**Viru Keemia Grupi territooriumile töövõtjate lubamise ja rikkumiste tuvastamise kord**

1. **Üldine ja mõisted**
   1. Käesolev Viru Keemia Grupi territooriumile töövõtjate lubamise ja rikkumiste tuvastamise kord (edaspidi nimetatud Kord) sätestab reeglid Viru Keemia Grupp AS-i ja kõigi kontserni tütarettevõtete (edaspidi nimetatud Kontsern) territooriumile töövõtjate tööde teostamiseks lubamisel, võimalike rikkumiste tuvastamisel ja leppetrahvi määramisel.
   2. Mõisted
      1. Tellija – Viru Keemia Grupp AS ja/või Kontserni kõik tütarettevõtted.
      2. Töövõtja – isik, kes teostab tellijale töid või osutab teenuseid tellija territooriumil poolte vahel sõlmitud lepingu alusel.
   3. Korra nõuded kehtivad kõigile tellijatele ja töövõtjatele. Töövõtja poolt Korra nõuete täitmise kohustus lepitakse kokku tellijaga sõlmitud lepingus. Vajadusel lisatakse lepingusse täiendavad tingimused ja meetmed, samuti ülemuslikku jõudu omavate nõuete täitmisest tulenevad kohustused, mida Korras ei ole kajastatud.
   4. Korra juurde kuuluv lisa:

Lisa 1 VKGj.TTO/69 - L1 Leppetrahvide määrad

1. **Peamised ohutusmeetmed**
2. Tellija territooriumil kehtivad ühtsed peamised ohutuseeskirjad. Nende reeglite rikkumine on selgelt tellijale vastuvõetamatu ja sellega kaasneb rikkunud isiku vastutus vastavalt Korrale ja poolte vahel sõlmitud lepingule.
3. Töövõtja esindaja on kohustatud enne lepingu täitmise alustamist tutvustama kõiki lepingu täitmisega seotud töötajaid ja kolmandaid isikuid Tellija peamiste ohutuseeskirjadega.
4. Kõik töötajad ja kolmandad isikud, kelle töövõtja on lepingu täitmiseks kaasanud, peavad järgima tellija peamisi ohutuseeskirju, mille kohaselt on nad kontserni territooriumil viibides kohustatud lähtuma alljärgnevatest põhimõtetest:
   1. Enne töö alustamist alati hinda riske ja veendu, et see on ohutu! Kui töötingimused muutuvad ohtlikuks, lõpeta kohe töö!
   2. Märgates ohtlikku käitumist, sekku kohe, juhi tähelepanu rikkumisele ja vajadusel peata tööd!
   3. Ettenähtud isikukaitsevahendite kasutamine on kohustuslik!
   4. Eritöid teosta ainultkehtiva loa alusel!
   5. Turvaseadmete ja avariikaitsmete väljalülitamiseks peab olema vormistatud seadme juhataja kirjalik luba!
   6. Teosta tõstetööd ohutult! Ära kunagi liigu koorma all või ohutsoonis!
   7. Viibimine ettevõte territooriumil narkootilises, toksilises, alkoholijoobes või psühhotroopse aine mõju all ning suitsetamine väljaspool ettenähtud suitsetamisalasid on rangelt keelatud!
   8. Järgi alati liikluseeskirju!
   9. Avariide, tulekahjude, intsidentide ja traumade varjamine on rangelt keelatud!
5. Ülaltoodud reeglite mittejärgimine Töövõtja töötaja poolt on oma töökohustuste jäme rikkumine. Ükskõik millise reegli rikkumise eest, ilma eranditeta, tuleb viivitamata peatada selle töötajaga lepingu täitmine ja vajadusel viia ta kontserni territooriumilt välja.
6. **Ohutusnõuded**
7. Töövõtja töötajatele sissepääsuloa saamiseks Kontserni territooriumile on järgmised etapid:

* töövõtja tutvub Korraga ja teiste tellija juures kehtivate eeskirjade ja juhenditega Tellija ametlikul veebilehel <https://www.vkg.ee/partneritele/>;
* sissepääsulubade taotluse vormistamine Kontserni territooriumile (sealhulgas alltöövõtja töötajatele) sõidukite ja muude liikurmasinate läbimiseks;
* sissejuhatava juhendamise läbimine;
* esmajuhendamise läbimine asjaomases Kontserni ettevõttes;
* kõigi tööde tegemiseks vajalike lubade ja töökäsk-lubade vormistamine.

1. Töövõtja on kohustatud tagama, et kõik tema töötajad, alltöövõtjad ja teised lepingu täitmisega seotud isikud järgiksid Eesti Vabariigis kehtivate õigusaktidega kehtestatud käitumisreegleid ja nõudeid, samuti Kontserni siseseid normatiivakte.
2. Kontserni territooriumil ohutute tingimuste tagamiseks on töövõtja kohustatud tagama, et kõik tema töötajad, alltöövõtjad ja teised lepingu täitmisega seotud isikud kasutavad alljärgnevaid isikukaitsevahendeid:

* organisatsiooni logoga eririided või kaitsekiiver;
* erijalanõud;
* kaitsekiivrid (kõrguses töötamisel lõuapaelaga);
* kaitseprillid;
* kaitsekindad;
* muud isikukaitsevahendid, mis on vajalikud kaitsmiseks kahjulike ja/või ohtlike tootmistegurite eest allüksustes, mille territooriumil töid/teenuseid tehakse.

1. Töövõtja on kohustatud tagama oma töötajate, alltöövõtjate ja tema poolt kaasatud kolmandate isikute korrektse käitumise, mitte lubama ähvardusi, solvanguid ja muid agressiooni ilminguid tellija töötajate suhtes.
2. Tellijal on õigus kõrvaldada ja edaspidi mitte lubada oma territooriumile töövõtja töötajat, alltöövõtjat või kolmandat isikut, kes on seotud kontserni territooriumil kehtivate keeldude ja ohutusnõuete rikkumisega.
3. **Töökaitse- ja tööohutusnõuete rikkumiste tuvastamise kord**
4. Kontserni töökaitse ja tootmisohutuse valdkonna nõuete rikkumiste korral:

* esimese rikkumise korral määratakse töövõtjale hoiatus või rakendatakse leppetrahvi vastavalt lepingule ja lisatud hinnakirjale (Lisa 1).
* korduva rikkumise korral võib tellija lepingu töövõtjaga üles öelda.

1. Kõik rikkumised peavad olema fikseeritud „Ohtlike olukordade registris“ (WD või IFS).
2. Juhul kui töövõtja suhtes soovitakse rakendada leppetrahvi, koostab tellija esindaja rikkumise akti. Rikkumise akt koostatakse kahes eksemplaris ja selle allkirjastavad tellija esindaja või rikkumise avastanud isik ja töövõtja esindaja või juhul, kui töövõtja esindaja keeldub aktile alla kirjutamast, ühepoolselt tellija esindaja.
3. Rikkumise akti alusel teavitab tellija esindaja töövõtjat kirjalikult leppetrahvi rakendamisest ja esitab selle tasumise nõude. Pärast leppetrahvi tasumist edastab töövõtja tellija esindajale maksekorralduse koopia. Maksekorralduse koopia puudumisel võib nimetatud summa kinni pidada töövõtjale makstavatest summadest.

Koostas:

Ksenia Moskvina

Töökeskkonnajuht